220 



et meget langstrakt ormdannet Legeme, hvilket derfor ikke, 

 som det ellers sædvanlig er Tilfældet hos Muslingerne, 

 kan skjules og beskyttes af sine Skaller, men maa søge 

 sig en kunstig Beskyttelse ved at bore sig ind i Træ*). 

 For et Havdyr synes dette at være en noget unaturlig 

 Tilbøielighed, da Træ jo kun tilfældigt findes i Havet som 

 Drivtømmer, og det kan vel heller ikke betvivles, at det 

 egenlig er dette, hvis hurtige Tilintetgjørelse oprindelig 

 af Naturen er overdraget Pæleormene, men at de talrige 

 ved Menneskets Kunstfiid i Havet anbragte Værker af Træ 

 have forsynet disse Dyr med et Materiale , der i det 

 mindste ved Europas Kyster langt overgaaer det, som 

 Naturen alene vilde kunne yde dem, og at altsaa Men- 

 neskets egen Virksomhed her, som saa ofte, har ydet 

 dets smaa og uanseelige, men ved deres Mængde mægtige 

 Fjender et Middel til at formere sig langt ud over de 

 dem egenlig af Naturen tiltænkte Grændser. Pæleormene 

 boe nemlig udelukkende i Træ, og fandtes der slet ikke 

 Træ i Havet, maatte de døe ud i Løbet af en ganske kort 

 Tid; jo mere der findes deraf, desto flere af deres Larver 

 ville der kunne træffe det til deres Udvikling og Trivsel 

 fornødne Materiale, og desto større vil igjen den Mængde 

 af Larver være , som til næste Aar sendes paa Vandring 

 med Havstrømmene o. s. v. Vel høre Pæleormene til en 

 Famihe af Muslingerne, hvis andre Slægter ogsaa boe 

 i Leer, Sand, Kalksteen o. s. v. , men selve Teredo- 

 Slægten er aldrig funden uden i Træ. Den er udbredt 



Andre med Pæleormene nærbeslægtede Muslinger skaffe sig denne 

 BeskyUelse ved at grave sig ned i selve den bløde Havbund og 

 danne sig i denne en Hule, som de ligesom Pæleormene ud- 

 klæde med et Kalkrør. Visse Tere do -Arter danne deres uregel- 

 mæssige, bugtede Gange i Kokosnødder og andre i Havet drivende 

 træagtige Frugter. 



